Diari Oficial de la Generalitat Valenciana


Sumari del DOGV 9928, del 03-09-2024 (2024/8695)

RESOLUCIÓ de 27 d'agost de 2024, de la Presidència de la Generalitat, de concessió d'ajudes destinades al sosteniment de gastos corrents en mancomunitats de municipis de la Comunitat Valenciana, convocades per la Resolució de 2 de maig de 2024, de la Presidència de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9928

Data del DOGV
:   03-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8695

CVE
:   USAC-J-6019-0876

Data del document
:   27-08-2024

Organisme emissor
:   Presidència de la Generalitat

Tipus de document
:   Resolució

Descriptors 

:   * ajuda pública
    * administració local
    * despesa pública

I. El Decret 3/2016, de 10 de juny, del president de la Generalitat, publicat en el *Diari Oficial de la Generalitat Valenciana*, número 7805, de 14 de juny de 2016, va aprovar les bases reguladores de subvencions destinades al sosteniment de gastos corrents de les mancomunitats de municipis de la Comunitat Valenciana.

La Resolució de 2 de maig de 2024, de la Presidència de la Generalitat, publicada en el *Diari Oficial de la Generalitat Valenciana*,núm. 9863, de 4 de juny de 2024, ha convocat subvencions destinades al sosteniment dels gastos corrents en mancomunitats de municipis de la Comunitat Valenciana.

II. De conformitat amb el que establix l'article 7 del Decret 3/2016, de 10 de juny, del president de la Generalitat, per a determinar la quantia de les subvencions es tindran en compte els criteris de pressupost (capítol II, gastos corrents en béns i servicis) i població mancomunada, que es valoraran sobre un màxim de sis punts.

D’estos sis punts, tres corresponen als recursos pressupostaris (capítol II, gastos corrents en béns i servicis), de conformitat amb la següent escala:

Fins a 100.000 €: 1 punt.

De 100.001 a 300.000 €: 2 punts.

De 300.001 € en avant : 3 punts.

I les xifres oficials de població, d'acord amb el reial decret regulador de la matèria, s'han valorat fins a tres punts, de     conformitat    amb     la     següent escala:

Fins a 10.000 habitants: 1 punt.

De 10.001 a 50.000 habitants: 2 punts.

De 50.001 habitants en avant : 3 punts.

III. Vist que, de conformitat amb el que establix l'article 5, apartat 4, del Decret 3/2016, de 10 de juny, la Comissió Avaluadora, en la reunió del 26 de juliol de 2024, previ estudi i valoració de les sol·licituds presentades, ha elevat la proposta de resolució corresponent.

IV. En virtut de tot el que s'ha exposat anteriorment, atesa la proposta de resolució elevada per la Comissió Avaluadora i fent ús de l'atribució delegada mitjançant la Resolució de 8 de novembre de 2023, del president  de la Generalitat, d'acord amb el que disposa l'article 6, apartat 2, del Decret 3/2016, de 10 de juny, pel qual s'aproven les bases reguladores de subvencions destinades al sosteniment de gastos corrents de les mancomunitats de municipis de la Comunitat Valenciana,

RESOLC

*Primer*

Concedir a les 58 mancomunitats de municipis que s'indiquen en l'annex, les quantitats expressades, en concepte d'ajudes destinades al sosteniment de gastos corrents en mancomunitats de municipis de la Comunitat Valenciana. L'import total concedit és de 499.998,45,00 €, amb càrrec al capítol IV, línia de subvenció S0251 de l'aplicació Q67203011, programa 125A00, Administració Local i Organització Territorial del Consell, del pressupost  de la Generalitat per a 2024.

*Segon*

A este efecte que se'ls puguen lliurar les quantitats corresponents, les entitats beneficiàries hauran de justificar, en el termini d'un mes, a comptar a partir de l’endemà de la publicació en el *Diari Oficial de la Generalitat Valenciana*  d'esta resolució de concessió, la realització de qualssevol gastos corrents subvencionables, per l'import de la subvenció concedida (més IVA). Estes ajudes s'abonaran individualment en un pagament únic, segons la justificació del compliment del que s’ha establit, per a això, les entitats beneficiàries hauran de presentar:

– Certificat de gastos subvencionats, segons el model expressat en

<https://siac-front.gva.es/siac-front/public/descarga/es/F66753>

– Còpia compulsada de les factures reglamentàries, segons la normativa vigent, així com qualsevol altra documentació justificativa suficient, si és el cas. Tant les factures com la documentació indicada hauran de correspondre's amb el gasto realitzat durant el període comprés entre l'1 de gener de l'exercici corrent i l'últim dia del mes en què es porte a efecte la publicació en el *Diari Oficial de la Generalitat Valenciana*  de la resolució de concessió.

– Certificat acreditatiu d'estar al corrent en el compliment de l'obligació de rendició dels seus comptes anuals davant la Sindicatura de Comptes.

*Tercer*

Reduir proporcionalment l'ajuda en cas que la justificació dels gastos realitzats no aconseguisca la quantia atorgada, i garantir, durant la tramitació del procediment, l'audiència de les entitats interessades.

*Quart*

Revocar la subvenció en cas que l'entitat beneficiària no presente la justificació del gasto en el termini fixat, i garantir, durant la tramitació del procediment, l'audiència de les entitats interessades.

Contra esta resolució, que posa fi a la via administrativa, les mancomunitats interessades podran interposar, potestativament, un recurs de reposició davant el mateix òrgan que l'ha dictada, en el termini d'un mes comptat a partir de l’endemà de la publicació, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l’endemà de la publicació, de conformitat amb el que establixen els articles 10.1.a) i 46.1 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.

  

València, 27 d'agost de 2024

El president de la Generalitat (p. d. Resolució 08.11.2023; DOGV 9723, 13.11.2023)

José Antonio Redorat Frasquet

Director general d'Administració Local

Esta disposició conté annexos. Consulteu-ne la versió en PDF.